cyanic-selkie/wikianc huggingface dataset:
Денис Закарија
Репрезентативна кариера
Откако играл за селекциите на Швајцарија под 19 и под 21 година, бил повикан да игра за сениорската репрезентација на Европското првенство 2016 во Франција, каде не одиграл ниту еден натпревар. Откако одиграл седум натпревари во квалификациите, Закарија бил повикан за Светското првенство 2018 во Русија. На оваа манифестација тој забележал два настапи, појавувајќи се како замена и во двата натпревари од групната фаза кој ги одиграл.
На 8 септември 2018 година, тој го постигнал својот прв репрезентативен гол во победата со 6-0 против во УЕФА Лигата на нации. На 23 март 2019, во натпреварот против во квалификациите за Европското првенство 2020, тој повторно постигнал гол за швајцарската репрезентација. Потоа бил повикан за Европското првенство 2020, одржано во 2021 година, наместо во 2020 поради пандемијата од КОВИД-19. Тој најчесто бил резерва на турнирот поради присуството во стартната постава на Гранит Џака и Ремо Фројлер во неговата улога, но откако се нашол во стартната постава во натпреварот од четвртфиналето против поради суспензијата на Џака, тој бил автор на автогол, што бил јубилеен, десети автогол на турнирот, со што воедно бил и соборен рекордот на натпреварувањето, со оглед на тоа дека на Евро 2020 биле постигнати повеќе автоголови отколку на сите претходни изданија на турнирот заедно. Швајцарија го загубила четвртфиналето по изведување пенали, откако по регуларното време и продолженијата натпреварот завршил нерешено 1-1.
Клупска статистика
Статистиката е ажурирана на 4 февруари 2022.
Мала госпоѓица
Мала госпоѓица (португалски: Sinha Moça), е историска бразилска теленовела. Серијата е снимена во Бразил во текот на 2006 година, со 185 епизоди за бразилското население, и 140 за меѓународниот пазар. Серијата имаше одличен успех во терминот на кои се прикажуваат историски теленовели. Првата епизода од серијата достигна гледаност до 33% а последната 36%.
Синопсис
Дејството на серијата е сместено во 1887 година. Љубовна прииказна на Малата госпоѓица, ќерка на пуковникот Фереира, со младиот доктор Родолфо Фонтес, републиканец, син на Д-р Фонтес, која ќе биде ставена на конец во текон на цела оваа новела. Малата госпоѓица и Родолфо се запознаваат на воз, после што завршиле студии, и се враќаат во градот Араруна. Како и Родофло, Малата госпоѓица исто така го дели политичкото уредување на Родолфо, и непрекинато го критизира својот татко, и го брани црнечкото население, кое во тоа време било злоставувано од страна на белците. Една ноќ, со помош на Родолфо, и помошта на луѓето кои делат исто мислење, Малата госпоѓица ги ослободува црнците, што предизвикува побуна во Араруна, посебно кај злобниот Барун. На другата страна на приказната, го имам Едимас (правилно име Рафаел) кој живее за уништување на злобниот Барун, неговиот вистински татко, кој го добил Рафаел во авантура со робинката Марија да Дорес. Пред тоа што бил продаден од страна на Барун, Рафаел бил голем пријател на Малата госпоѓица, уште од детството. После многу време што се враќа во градот, зема друго име, Димас, и станува десна рака на Августо, новинар, и се заљубува во неговата внука, Хулиана.
Мала госпоѓица на Балканот
Хрватска: ХРТ
Конструкција на софтвер
Конструкцијата на софтвер е дисциплина на софтверското инженерство. Претставува детално создавање на замислен софтвер, со комбинација на кодирање, верификација, испробување на единките и дебагирање. Поврзано е со сите останати дисциплини на софтверското инженерство, но најмногу е поврзано со софтверскиот дизајн и испробувањето на програмска опремаот.
Основи на конструирањето на софтвер
Основите на конструирањето на софтвер вклучуваат:
Намалување на сложеноста
Главен проблем кај луѓето се нивните ограничени можности за извршување на сложени задачи и помнење на информации при работа, особено на долг период. Па според ова, при развивањето на производот се оди да се намали неговата сложеност колку што е можно помалку.
Помала сложеност се добива доколку се стави повеќе акцент на создавање на код кој е едноставен и читлив, него паметен. Минимизирањето на комплексноста се постигнува со стандарди, како и преку многубројни специфични техники. Исто така може да се постигне и со техники кои се фокусирани на конструкцијата.
Предвидување на промени
Со тек на времето поголем дел од софтверот ќе претрпи измени, па според тоа предвидувањето на промени  во голема мера би влијаело за лесно и брзо да се изврши промената. Предвидувањето на промени е поддржано од многу техники како:
Верификација при констукција
Верификацијата при конструкција значи создавање на софтверот на таков начин што недостатоците веднаш ќе бидат откривани од страна на програмерите, на сличен начин како што тоа се прави од стана на тимот за испробување. Специфичните техники што ја поддржуваат верификацијата при конструкција ги вклучуваат следните стандарди за кодирање: преглед на код, испробување на единките, уредување на кодот со цел да се овозможи автоматско испробување, избегнување на користење на сложени или тешко разбирливи програмски структури.
Стандарди при констуирањето
Стандардите коишто директно влијаат на конструкцијата вклучуваат:
Конструкциски модели
Голем број на модели се создадени за развивање на софтвер, некои од нив ставаат повеќе акцент на конструкцијата, за разлика од другите. Во поглед на конструкцијата некои од нив се по линеарни, како што се водопадниот и моделите кои испорачуваат по етапи (англиски: staged-delivery life cycle models. Кај ваквите модели со конструкција се почнува откако другите работи ќе бидат завршени како барањата, дизајнот и планирањето. Останатите модели се повеќе итеративни, како прототип моделот и Скрам моделот и имаат тенденција, конструкцијата на софтверот како дел од развојната фаза на процесот, да биде истовремено со другите активности како што се: барањата, дизајнот и планирањето.
Планирање на конструкцијата
Значаен дел кај планирањето на конструкцијата е изборот на конструкциски модел. Изборот на моделот влијае на тоа како задачите ќе бидат исполнувани, каков ќе биде нивниот редослед на извршување, како и нивото до кое тие ќе бидат завршувани пред да почне конструкцијата. Планирањето на конструкцијата исто така го дефинира и редоследот по кои компонентите ќе бидат создадени и интегрирани, процесите за управување со софтверски квалитет, распределба на задачите на софтверските инженери и останатите задачи во зависност од моделот кој е избран.
Практични размислувања
Конструкцијата на софтвер е водена од многу практични размислувања:
Конструкциски дизајн
Во текот на конструкцијата се наоѓаат некои празнини во софтверскиот дизајн, па поради тоа потребно е да се направат помали или поголеми промени кај дизајнот.
Конструкциски јазици
Конструкциските јазици ги вклучуваат сите форми на комуникација, со кои човекот може го специфицира решението на некој проблем. Во нив спаѓаат конфигурациските јазици, алатки и програмските јазици.
Конфигурациските јазици – се оние јазици со кој на софтверските инженери одбираат од конечно множество на претходно дефинирани опции за создавање на софтвер за инсталација.
Испробување при конструкција
Целта на тоа да се врши испробување при конструкцијата е да се намали колку што може бројот на недостатоци уште пред почетокот на фазата испробување. Во некои случаи испробувањето при конструкција се прави откако кодирањето ќе биде завршено, додека пак во други се прават тест случаи пред кодот да биде напишан. Конструкцијата вклучува две форми на испробување, коишто често се користат од стана на програмерите. Тие форми се:
Реискористување на софтвер
Реискористувањето на софтверот претставува искористување на веќе постоечки софтвер или софтверско знаење, за да се изгради нов софтвер. При реискористувањето на софтвер за време на кодирање или испробување треба да се извршат следните задачи:
- Селектирање на компонентите што можат да се реискористат, база на податоци, тест процедури или тест податоци. - Проценување на кодот или тестот што може да се рескористи. - Соопштување на информациите за реискористувањето кај новиот код, тест процедурите или тест податоците.
Квалитет на конструкцијата
Постојат неколку основни техники за проверка на квалитетот на кодот кај конструкцијата, тоа се:
Интеграција
Клучен дел кај конструкцијата е интеграција на одделни процедури, функции, класи, компоненти и подсистеми. Исто така секој софтверски систем може да биде интегриран со друг софтверски или хардверски систем. При тоа се планира по кој редослед компонентите ќе бидат интегрирани, одделно ќе бидат оценувани како и за тоа од кои софтверски верзии се поддржани.
Трка околу Баскија 2021
Трка околу Баскија 2021 — 60. издание на велосипедската етапна Трка околу Баскија, која се одржала помеѓу 5 и 10 април како тринаесетти настан во сезоната на Светската турнеја.
Рута
Целата рута на Трката околу Баскија 2021 била објавена на 26 февруари 2021 година.
Јастреб кокошкар
Јастребот кокошкар (Accipiter gentillis) е жител на речиси сите шуми и планини во Република Македонија. Распонот на крилата може да достигне и до 80 cm. Женките се поголеми од мажјаците и со леснотија можат да совладаат плен до големина на зајак. Се хранат со најразновиден дивеч, цицачи, глодачи и птици.
Првата година од животот младите птици се темнокафени, а по митарењето ја добиваат својата граоресто сива боја. Се гнезди на високи буки и четинари. Гнездото го прави во стари непристапни шуми каде во подножјето има поток или рекичка.Во изградбата на гнездото учествуваат двете единки, а старите гнезда ги доградуваат секоја наредна година. Така што често старите гнезда можат да бидат големи како кај штркот. Во средината на гнездото често се среќаваат и зелени гранки од елка кои даваат мека подлога за јајцата и ги штитат младите птици од вошки.Во гнездото најчесто има од 2-4 бели јајца. Во зависност од пристапноста до храна јастребот може да ги прехрани и сите младенчиња.
Многу сурово е прогонуван, ловен, и труен од страна на одледувачите на домашна живина, а неподнослив непријател им е на одгледувачите на гулаби - гулабарите. Но, и покрај тоа, еволуцијата го натерала да се снаоѓа и да преживее, што говори дека е неприкосновен и способен борец за опстанок во денешницата. Тој лови на многу перфиден начин. Кога лови, лета многу ниско до самата земја, пленот го здогледува и фокусира седејќи скриен до самото стебло на некое дрво. Така ниско летајќи неговиот плен не го забележува сè до последниот миг кога веќе е касно и се наоѓа во страшните канџи. Кокошкарот е една од најценетите птици за соколарство. Тој во рацете на добар соколар може да стане моќно оружје во ловот на зајци, фазани, еребици, патки итн. Јастребот кокошкар го усмртува својот плен со стисокот на канџите, клунот му служи исклучуво за јадење. Во текот на зимските месеци јастребите се симнуваат од планините во потрага по храна и може да се забележат во непосредна близина на населените места. Многу често се случува да во непосредна близина на гулабарите им украдат гулаб пред самите очи. Овој разбојник се прилагодил на самечки живот и до наредната сезона за парење сам се грижи за себе и сам е одговорен за штетите кои ги прави. Без разлика на неговата крволочност и начин на живот, јастребот кокошкар е природно богатство кое треба да го сочуваме.
NGC 7090
NGC 7090 — спирална галаксија во соѕвездието Индијанец, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 7090 се споменува и како ESO 188-12, AM 2133-544, IRAS 21329-5446.
Откривање
Објектот е откриен на 4 октомври 1834 година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 7090 е од видот SBc. Видливиот сјај со голо око изнесува 10,7 m, а оној во рамките на интервалот од минималната до максималната честота 11,3 m, додека површинскиот сјај изнесува 13 m/лм2. NGC 7090 има привидни димензии од 7,3' х 1,2'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 21 ч 36 м 27,7 с, а неговата деклинација, односно висината на лакот на тој агол, -54° 33' 18"". Положбениот агол на објектот е во износ од 127°.
Други поделби
Проучување на NGC 7090 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 67045. Во рамките на атласот на длабокото небо, Уранометрија 2000.00, објектот припаѓа на групата означена со бројот 438; додека во Каталогот на основни ѕвезди (GSC) е групиран под бројот 8811. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број N/A.
Декад
Во 333 г.п.н.е се состоела од 16 војници. Името упатува на тоа дека во почетокот единицата се состоела од 10 војници. Се смета дека Филип II Македонски, при реорганизацијата на македонската војска, го зголемил бројниот состав на единицата.
Ундина (појаснување)
Ундина може да се однесува на еден од следниве поими:
569
569 (Римски бројки) — година според општоприфатениот календар. Тоа била 569 година од новата ера, 569. од првиот милениум, 69. од VI век и последна од 560-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6077 и 6078 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5319 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4329 и 4330 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1322.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 569 година се протега во 3205 и 3206, додека според второто гледиште, годината трае во текот на 3265 и 3266 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1112. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 55 и 54 година пред хиџра.
Температура на самозапалување
Температура на самозапалување на некоја супстанца претставува најниската температура на која доаѓа до нејзино спонтано запалување при нормален атмосферски притисок и без присуство на пламен или искра.
Историја на Монголија
Територијата на Монголија била владеана од различни номадски империи, вклучувајќи ги и Сјонгу, Руран, Сјанбеј, Гоктурките и други. Монголското Царство било основано од Џингис Кан во 1206. По распадот на династијата Јуен, Монголците се вратиле на старите начини на организирање на својот општествен живот. Во XVI век и XVII век, Монголија потпаднала под влијание на тибетскиот будизам и станала државна и национална религија во Монголија и на Монголците. Во XVII век, голем дел од Монголците и монголската територија потпаднале под власта на династијата Ќинг сѐ со 1911 година кога Монголија прогласила независност. Новата монголска држава стекнала меѓународно признавање во 1945 година. Како последица на својата самостојност, Монголија станала поволна почва за навлегување на руското влијание во земјата. Како последица на руското, односно советското влијание, се оформила новата Монголска Народна Република. Со новото комунистичко уредување, Монголија станала советски партнер и силен поддржувач на советската политика. Така страело сѐ до распадот на комунизмот во Советскиот Сојуз. Во 1990 се одржала Монголската демократска револуција што довело до воведување на повеќепартискиот систем и во 1992 година Монголија добила нов устав и нова либерализирана пазарна економија.
Праисториски период
Монголија била населена повеќе од 800.000 години. Значајни праисториски наоѓалишта се палеолитските пештерски цртежи на Хојд Ценхерин Агуј во Ховд. Исто така познато наоѓалиште е и Цаган Агуј во покраината Бајанхонгор.
Неолитски населби биле пронајдени во Дорнод. Подоцна, се пронајдени и населени места од бакарната доба и наоѓалиштата се пронајдени во Западна Монголија.
За време на бронзената доба, Западна Монголија била под влијание на Карасучката култура. За тоа сведочат голем број пронајдоци што датираат од 7 и VIII век п.н.е. Исто така се пронајдени и наоѓалиштата и пронајдоци од железната доба што датираат од V до VI век п.н.е.
Предмонголски период
Политички важна, Монголија, станала после воведувањето на железното оружје во III век п.н.е. Општо гледано, во тој период Монголија имала слична историја со останатите степски пространства помеѓу Сибир во северна Русија и НР Кина на југ. Овие степи најчесто биле население од номади, понекогаш обединети во конфедерации од различна големина. Овие номади обично чувале животни и тргувале со нив. Со тек на времето, овие номадски заедници почнале да стануваат закана за Кина, Средна Азија а подоцна и за Европа. Монголците, во текот на нивната историја, се фокусирале на Кина и инвазија врз Кина.
Периодот за време на Хуну
Основањето на Хуну државата (Хүн улс) во Монголија во III век п.н.е. го обележува зачетокот на државотворноста на Монголија. Основачот на хунската империја бил Тумен. Тој бил насилно наследен од неговиот син Моду Шанју. Тогаш тој ги освоил и обединил неколку различни племиња. На врвот на својата сила, хунската конфедерација се протегала од Бајкалското Езеро на север, Кинескиот Ѕид на југ, до венецот Тјеншан на запад па сè до планинскиот масив Хинган на исток.
Во 200 п.н.е. династијата Хан од Кина испратил воен поход на територијата за да го присвои ханатот. Како и да, силите на ханот и воената формација издржале седум дена од воениот притисок. Императорот Гао бил принуден да се предаде и бил потпишан договор во 198 п.н.е. со кој териториите северно од Кинескиот Ѕид требало да припаднат на Хуну ханатот а териториите јужно од Кинескиот Ѕид да потпаднат под власта на династијата Хан. Исто така, Императорот на династијата Хан бил приморан да се ожени со принцеза од Хуну и да плаќа пари на тоа племе. Хуну издржале така сè до доаѓањето на императорот Ву на власт во Кина кога ги уништил.
Сјанбеите кои биле под власт на Хуну се побуниле во 93 п.н.е. со што завршила доминацијата на Хуну во Монголија. Жижи Чанју, водачот на северен Хуну се движел кон запад со неговиот народ, оснивајќи ја Големата Миграција. Неговите следбеници и наследници се префрлиле во Европа во V век предводени од Атила и биле познати како Хуни.
Периодот на Сјанбеите
Сјанбеите (Сүмбэ улс буюу Сяньби) се стекнале со сила и моќ од I век и биле обединети во држава под водство на Таншихуаи во 147. Тој ги избркал хуну од Џунгарија и ги избркал Динглините на север од Сајаните, и со тоа обезбедил сигурна диминација на териториите на Монголија. Сјанбеите успешно се одбраниле од нападите од династијата Хан во 167 и ги освоиле териториите на Северна Кина во 180.
Бладетелот на Сјанбеите се избирал преку конгрес од благородници.
Тоба, дел од Сјанбеите, основале империја наречена Тоба Веи во Монголија и северна Кина во 386. Тоба Веи постоела сè до 581. Има повеќе хипотези за нивниот јазик и етничката припадност меѓу кои:
Џуџански период
Друга гранка на народ одделен од Сјанбеите биле Џуџанците (Нирун улс буюу Жужань) и била обединети од страна на Мугулју. Шелун ја презел титулата каган во 402 година и со тоа територијата ја означил како Џуџански ханат. Тоба водела повеќе војни против џуџанскиот ханат. Алтајските Турци се побуниле во 552 и со тоа го основале Турскиот Ханат. Џуџанскиот ханат бил конечно поразен во 555 од Турците. Дел од Џуџенскиот ханат останал на територијата на денешна Монголија. Делот што останал во Монголија станал потомок ма татарските племиња.
Турскиот период
Алтајските Турци (Алтайн түрэг, Орхон Түрэг, Хөх Түрэг) чиј јазик припаѓал на огуската подгрупа на туркиските јазици биле народ кој дигнале побуна за џуџенскиот ханат во 552. Востанието било предводено од Буман кој станал основач на турскиот ханат. Кинеската династија Ки и Жу се предале во 570 година и станале дел од турскиот ханат. Како и да е, ханатот бил поделен на два дела во 590 година на Источен и Западен турски ханат. Династијата Суи од Кина го нападнала Турскиот Ханат во 615 година. Внатрешните немири во турскиот ханат бил добар повод за повторен напад од Кина, овој пат од династијата Танг во 630 кога и ханатот бил под владеење на Кинезите. Подоцна се кренал повторен револт од алтајските Турци во 680 година и довело до вособнување на турскиот ханат.
Железник (појаснување)
Железник:
Луиз Вахтмајстер
Луиз Вахтмајстер (Louise Wachtmeister; р. ) — шведска претприемачка, спортистка и политички активист. Таа била претседателка на најголемиот огранок на Конзервативната младинска партија во Стокхолм четири години и имала избрани позиции во Градското собрание на Стокхолм и во Окружниот суд во Стокхолм. Таа е носителка на сребрен и златен медал на шведското државно првенство во патеки и во 2004 година ја коосновала веб-страницата за друштвено вмрежување ASMALLWORLD со нејзиниот сопруг Ерик Вахтмајстер. Наречена „Мајспејс за милионери“ од Wall Street Journal, мрежата имала 320.000 членови во 2008 година.
Ран живот, образование
Вахтмајстер е родена како Луиз Остерн во Шведска. Во младоста се вклучила во политичкиот активизам и четири години служела како претседателка на најголемиот огранок на Конзервативната младинска партија во Стокхолм. Таа, исто така, учествувала на два избори, вклучувајќи го и изборот за влез на Шведска во Европската унија во 1994 година. Подоцна имала избрани позиции во Градското собрание на Стокхолм и Окружниот суд во Стокхолм. Во 2001 година Вахтмајстер ја завршила својата магистерска теза за брендирање на Стокхолмската школа за економија. Во 2001-2002 година Луиз работела во JKL Group, водечка ПР компанија во нордискиот регион. Вахтмајстер била освојувачка на сребрен и златен медалист во штафетата на 400 и 800 метри на шведското државно првенство на патека, каде што се натпреварувала под нејзиното моминско име Остерн.
Граници на запалливост
Граници на запалливост или граници на експлозивност го дава минималниот удел на гасот кој согорува во една смеса од гасови над кој смесата станува запаллива.
Гобовце
Гобовце (словенечки: Gobovce) — населба во Општина Накло во западна Словенија. Областа е дел од историскиот регион Горењска. Населбата сега е вклучена во Горењскиот статистички регион.
Торта Тре Монти
Торта Тре Монти (“Torta Tre Monti”) е традиционална самаринска торта која што е направена од слоеви тенки вафли наполитанки прилепени заедно со крем од чоколадо или лешник. Финалниот производство е покриен со чоколаден фондан. Слично е на другите слоевити десерти кои се вообичаени за Сан Марино, овој е претставник и на Трите кули на Сан Марино.
Парабола за синаповото зрно
Параболата за синаповото зрно — една од пократките Исусови параболи, која го споредува Царството Небесно со синапово зрно.
Забележена е во канонските евангелија според Матеј, Марко и Лука, како и во неканонското евангелие според Тома. Во евангелијата според Матеј и Лука, таа веднаш и претходи на параболата за квасецот, со која ја споделува темата за растот на Небесното Царство од мали зачетоци.
Според Матеј
Евангелието според Матеј ја пренесува следнава Исусова парабола:
Според Марко
Евангелието според Марко го пренесува следново:
Според Лука
Евангелието според Лука го пренесува следново:
Според Тома
Евангелието според Тома го пренеува следново:
Толкувања
Растението за кое се зборува во параболата се смета дека е црн синап, големо едногодишно растение високо до три метри што расте од пословично мало семе (чија маленѕавост се користи како алегорија и на други места, во Матеј 17:20 и Лука 17 : 6). Според рабински извори, Евреите не го одгледувале ова растение во бавчите, што е во согласност со описот на Матеј за раст во поле. Лука, напротив, вели дека синапот расте во бавча, што се објаснува со прилагодување на параболата за слушатели надвор од Палестина.
Царството Небесно е исто така сеприсутно, како и плевелот, што може да биде уште еден пример за Исусовата употреба на сатира.
NGC 4773/2
NGC 4773/2 — елиптична галаксија во соѕвездието Девица, заведена во Новиот општ каталог на длабоконебесни тела. Објектот не претставува Дрееров објект.
Објектот бил предмет и на други истражувања, па освен како NGC 4773/2 се споменува и како MCG -1-33-42.
Откривање
Објектот е откриен на 3 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4773/2 е од видот E4/P. Видливиот сјај со голо око изнесува 14,9 m, а оној во рамките на интервалот од минималната до максималната честота 15,9 m, додека површинскиот сјај изнесува 13 m/лм2. NGC 4773/2 има привидни димензии од 0,4' х 0,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 12 ч 53 м 35,8 с, а неговата деклинација, односно висината на лакот на тој агол, -8° 38' 43".
Други поделби
Проучување на NGC 4773/2 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 43811. Во рамките на атласот на длабокото небо, Уранометрија 2000.00, објектот припаѓа на групата означена со бројот 284; додека во Каталогот на основни ѕвезди (GSC) е групиран под бројот 5535. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1600.
Герд Биниг
Герд Биниг (Gerd Binnig ) — германски физичар, кој ај освоил Нобеловата награда за физика во 1986 година за изумувањето на Отчитувачкиот електронски микроскоп.
Тој е роден во Франкфурт на Мајна и си играл во рушевините на градот додека растел. Неговото семејство живеело еден период во Франкфурт додека пак друг пат во Офенбах на Мајна, при што се образувал во двата града. На возраст од 10 години, тој одлучил да стане физичар, но наскоро се запрашал дали го направил вистинскиот избор. Започнал повеќе да работи со музика, свирејќи во група. Тој исто така започнал да свири и на виолина на 15 години и свирел во училишниот оркестар.
Биниг студирал на Франкфуртскиот универзитет, стекнувајќи диплома во 1973 година и останал таму до стекнувањето на докторатот во Вернер Мартиенсеновата група, под менторство на Екхард Хоениг.
Во 1969 година, тој се оженил со Лоре Ваглер, психолог, и имале ќерка која се родила во Швајцарија и син роден во Калифорнија. Негови хобија се читање, пливање и голф.
Во 1978 година, тој ја прифатил понудата од IBM да се придружи на нивната истражна група во Цирих, каде работел заедно со Хајнрих Рорер, Кристоф Гербер и Едмунд Вајбел. Таму тие го осмислиле Отчитувачкиот електронски микроскоп, инструмент за снимање на површините на атомско ниво. Комитетот за доделување на Нобеловата награда го опишала ефектот кој овој пронајдок го имал на науката, велејќи „целосно нови полиња во науката се отворени за проучувањето на структурата на материјата.“ Физичките начела на кој овој изум е заснован биле познатаи одамна и пред екипата на IBM да го развие отчитувачкиот електронски микроскоп, туку Бинг и неговите соработници биле првите кои решиле значајни експериментални предизвици кој го искористиле рој инструмент.
Екипата на IBM во Цирих наскоро добила признанија со повеќе награди: Германската физичка награда, Клунговата награда, Пакардовата награда и Наградата Крал Фејсал. Во 1986 година, Биниг и Рорер поделиле половина од Нобеловата награда за физика, другата половина од наградата му била доделена на Ернст Руска.
Биниг, Гербер и Калвин Квејт го осмислиле атомскосилениот микроскоп.
Пеги Гугенхајм
Животопис
Ќерка на Бенџамин Гугенхајм и Фјорета Селиџман. Нејзиниот татко во 1912 год. завршува трагично на бродот „Титаник“ кога таа била малечка. Нејзиниот стрико, Соломон Гугенхајм е сопственик на музејот Гугенхајм во Њујорк. Семејството Гугенхајм се збогатило во рударската индустрија за сребро, бакар и челик. Семејството пак од мајчина страна, Селиџман, биле познати американски банкари.
Герд Биниг
Во 1987 година Биниг бил назначен за научен соработнк на ИБМ.
Пеги Гугенхајм
Животопис
Во 1919 година, штотуку полнолетна, Пеги добива дел од татковото наследство, многу помало од она на остатаните Гугенхајмови, бидејќи нејзиниот татко еден добар дел потрошил во Париз. Одлучува да оди на пат кој ќе ја одведе од водопадите на Нијагара сè до границата на САД со Мексико.
Герд Биниг
Во 1994 година професорот Герд Биниг ја основал Дефиниенс претпријатие кое во 2000 година станало комерцијално. Денес, претпријатијата и институциите ширум светот го користат Дефиниенсовата технологија за да го максимизираат изгледот на сликите со што можат да донесат подобри одлуки. Дефиниенс моментално се фокусира на примена на животни и зелени технологии.Кај животните науки, Дефиниенсовата технологија се користи за забрзување на откривањето, дијагностиката и развојот на лековите. Кај зелените науки, Дефиниенсовата технологија овозможува сателитско и воздушно снимање како и класификација и анализа со поголема брзина, точност и прегледност.
Биниг и Рореровиот нанотехнолошки центар, истражувачки отсек на IBM во Рушликон, Цирих е именуван според Герд Биниг и Хајнрих Рорер.
Пеги Гугенхајм
Животопис
Во 1922 год. во Париз се мажи за Вајл, сиромав сликар кој му припаѓал на дадаистичкиот правец и со него има две деца, син (Синбад) и ќерка (Пиџин) која имала изразени уметнички предиспозиции.
Црна Џамија
Црна Џамија е маало во градот Велес на левиот брег на реката Вардар. Името го добила по џамијата со темно минаре која е всушност единствената џамија која денес постои во градот Велес. Сместена е во подножјето на ридот Рамина под црквата Свети Спас од левата страна на Дервенскиот поток. Огромно мнозинство од населението се Македонци, а во помал број живеат и Турци и Роми. Во оваа населба се наоѓа велешкиот градски пазар.
Маалото е наречено по Фазил Ахмет-пашината џамија (Црна џамија), која е единствената џамија во градот.
Елизабет Бесков
Елизабет Марија Бесков (Elisabeth Beskow; — ) — шведска писателка. Родена во Стокхолм, Шведска, таа одела во училиштето Бесков, а подоцна студирала во болницата Сабатсберг, како и во Софијахеммет. Таа напишала околу педесет книги под псевдонимот Руна. Голем број од нејзините книги се преведени на дански, фински, француски, англиски, германски и холандски јазик.
Во своите книги таа раскажува за еднаквите права на мажите и жените и зборува против тестирањето на животни и за вегетаријанството.
Декларација за самостојност, сувереност и независност на Република Македонија
Декларација за самостојност, сувереност и независност на Република Македонија ― акт донесен на седницата на Собранието на Република Македонија од 25 јануари 1991 година.
Тес Асплунд
Тес Асплунд (Tess Asplund; р. 1974 година) — шведска активистка, која се здобила со внимание по протестот против нео-нацистите во Борленге, Шведска. Дејвид Лагерлоф е фотографот на виралната слика на Асплунд, на која се гледа како таа се соочува со униформирани членови на шведското нордиско движење на отпорот со тупаница во воздух. Таа е по потекло од Колумбија и се опишува себеси како Афро-Швеѓанка. За инцидентот, Асплунд рекла: „Ако оваа слика од мене може да натера повеќе луѓе да се осмелат да покажат отпор, тогаш се е добро... народот мора да се обедини и да покаже дека не е во ред што расизмот се нормализира и дека фашистите трчаат наоколу по нашите улици“.
Асплунд, исто така, била цитирана во Афтонбладет како сожртва на брутален напад со јарболи од знамиња, извршен од тројца мажи со полско потекло, по демонстрациите на популистичката десница во центарот на Стокхолм, од кои се чини дека Полјаците биле дел.
Во 2016 година, Асплунд била вклучена на листата на 100 жени на БиБиСи, заедно со Алиша Кис, Елина Вамукоја и Надија Хусеин. Темата на овогодинешната листа била пркос.
Гвајански Штит
Гијана (Guayana или Гвајански Штит е регион во Јужна Америка. Држави:
Гијана
Мухамед Али
Мухамед Али (Muhammad Ali); родено име: Касиус Марселус Клеј Јуниор (Cassius Marcellus Clay, Jr.), - ) — американски боксер и поранешен трикратен светски првак во тешка категорија.
Али е роден во Луисвил, Кентаки како Касиус Клеј. Името го добил по татка си, Касиус Марселус Клеј Сениор., кој пак истото го добил по аболиционистот и политичар Касиус Клеј од XIX век. Клеј брзо видел оти како скромен боксер не се стигнува надалеку во бокс бизнисот, па затоа и им се потсмеваше на противниците, провоцирајќи ги. По освојувањето на неговата прва светска титула, Клеј чекореше низ рингот викајќи "I am the greatest!" - „Јас сум најдобриот!“. Али си го променил името откако пристапил на Нацијата на Исламот во 1964, прво во сунитство во 1975 г. во суфизмот.
Палацо Наси
Палацо Наси, исто така позната како Палацо Ториџиани или Палацо Скарлати, е палата лоцирана на Пјаца де Моци 4, по улицата каде Понте але Грацие влегува во Олтрарно, во Фиренца, Тоскана, Италија. Поблиску до реката стои уште една Палацо Ториџиани Дел Неро, со фасада во маниристички или доцноренесансен стил. И двете палати некогаш им припаѓале на Наси. Палатата е на неколку чекори од Палацо Моци.
Историја
Областа, пред средината на 14 век, им припаѓала на Барди, Бенчи, Банчи и Наси. Бенчи помеѓу 1460 и 1469 година ги консолидирал своите имоти во една палата. Џорџо Вазари посочувајќи дека палатата била започната под раководство на архитектот Бачо д'Агноло, а довршена од неговиот син Доменико. Во 1552 година, палатата била продадена на семејството Дел Неро. Оваа мала палата била подложна на дополнително обновување од Филипо Баглиони.
Семејството Дел Неро било истакнато семејство во Фиренца од 15 век. Бернардо Дел Неро трипати бил Гонфалониер на правдата и им помагал на војските на државата против Костанцо I Сфорца и Џеновјаните. Сепак, неговата лојалност кон Медичи довела до негово апсење и погубување во 1497 година. Еден извор наведува дека палатата била нарачана од баронот Сербоне Дел Неро на Ториџиани во 1816 година.
Други извори наведуваат дека семејството Дел Неро ја продало на семејството Скарлати. Се чини дека ова последно семејство го вработило Алфонсо Париџи Постариот за реновирањето. Датирањето на фасадата и графитот е нејасно; повеќето извори го датираат околу првата половина на XVII век.
Семејството Ториџиани се здобило со важност во 18 век. Еден член бил архиепископот на Лука. Друг член, Рафаело, бил прогласен за маркиз во Папските држави во 1712 година. Друг бил кардиналот Лујџи Ториџани, кој бил државен секретар на папата Климент XIII. Тој им ги оставил палатата и својот имот на синот на својата сестра, Пјетро Гуадањи, кој потоа го зел презимето Ториџиани. Пјетро првично бил уапсен од републиканските француски власти, но соработувал со Наполеон, добивајќи назначување во Советот на Одделот за Арно, а подоцна и како барон. Тој станал француски државјанин во 1812 година, но се вратил на тосканско државјанство и бил избран за сенатор во обновеното Големо Војводство. Неговиот брат, Карло, бил посветен на подобрување на образованието и условите на затворениците. Бил познат по неговата добротворна организација, вклучувајќи ја и службата за време на избувнувањето на колера во 1855 година. Традицијата вели дека во 16 век, Николас Наси спонзорирал забава со танцување за да ја намами сопругата на Лујџи Капони, убавата Луиза Строци, кон која војводата Алесандро де Медичи имал љубовен интерес.
43.76497°N, 11.25799°W<templatestyles src="Module:Coordinates/styles.css"> 43.76497°N, 11.25799°W
Наводи
<references group="" responsive="1">
Космос-1248
Космос-1248 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 5 март 1981 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 6700 килограми. Космос-1248 бил надгледувачки сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 88,9 минути, додека аголот на наклонетост на орбиталната рамнина во однос на рамнината на екваторот изнесувала 67,1°. Најголемото растојание од Земјата го достигнал на 290 км, а најмалото на 158.
Нова џамија (Ростуше)
Нова џамија — џамија во долнореканското село Ростуше. Џамијата е сместена во средишниот дел од селото, на околу стотина метри од сретселото.
Архитектура
Градбата на џамијата има квадратна основа и е покриена со лимен кров со купола во среднишниот дел. Ѕидовите на џамијата содржат повеќе издолжени ланцетни прозорци, а аглите на ѕидовите се заоблени. Џамијата е бојадисана во светложолта боја со неколку истакнати столбчести делови кои се со светлокафеава боја. Минарето е обоено во бела боја, а се одликува со тоа што шерефето е покриено со покривна конструкција.
Вруточко четвороевангелие
Врутошко четвороевангелие, српска редакција, босански тип, од XIII - XIV век.
Пергамент: Тенок, добро обработен пергамент, 17,9 х 11,5 см., 157 листови. Во ракописот постои оригинална кирилска пагинација. Целиот ракопис содржи 19 кватерниони од кои секој имал по 10 листа. Бројот на кватернионот е означен на првата страна на секој прв лист, и кирилска сигнатура на секој лист но недоследна. Скоро една третина од ракописот недостасува. При подоцнежното подврзување во XVIII или XIX век, ракописот е измешан, така што тешко може да се следи редоследот на текстот. Ракописот почнува со четврта глава, 13 стих од евангелието на Марко, а неколку сочувани листови од евангелието по Матеј се наоѓаат зад деловите на евангелието на Јован. Десеттиот кватернион се наоѓа за XIX кватернион, а овај зад XI, после кој доаѓаат два листа од кватернион IV.
Водени знаци: N/A
Орнаментика: Првите листови на евангелијата по Матеј, Марко и Лука се искинати и не се знае дали орнаменти и иницијали имало. Сочувани се само следниве орнаменти: на л. 125‛ (пред описот на главите по Јован) правоаголно знаменце (9 х 4,4 см.) со четворолиниски рамки, со три круга внатре исполнети со осмокраки ѕвезди. На л. 126‛ даден е симболот на евангелистот Јован - орел во лет со ореол околу главата. Ореолот е врамен во правоаголна рамка 12,8 х 8,9 см. На л. 127 пред почетокот на евангелието по Јован се наоѓа знаменце 9,5 х 6,3 см. со рамки од двојни плетенки и јазли, а во средината на зелено поле цртеж во форма на пеперутка. Во ист стил, почетната буква И висока 4,5 см. украсена со плетенки со доза на првичност. Во сите орнаменти и во иницијалот употребено е киновер, црно мастило, жолта и зелена боја.
Повез: Картон завиткан во кафена кожа. Кожата е орнаментирана со рамки и резетки како во рамките така и во средината на предната и задната корица.
Содржина: Четвороевангелие.
Потекло: Од записите може да се види дека овој ракопис во XVIII век се наоѓал во манастирот Св. Троица кај Плевље. Нешто подоцна се наоѓал во манастирот Св. Архангел Михаил, а во XIX век се наоѓал во с. Вруток - Гостиварско. Ракописот го нашол Радослав Грујиќ во фамилијата Попови во с. Вруток - Гостиварско во 1937 година.
Локација: Ракописот после долго лутање, се чува кај Добривое Поповски во Скопје, а во моментот се наоѓа во НУ-НУБ „Св. Климент Охридски“-Скопје каде е регистриран, микрофилмуван и можеби ќе остане депониран.
Станија Добројевиќ
Станија Добројевиќ (Вировитица, 17 март 1985 година ) е српски фото-модел и телевизиска личност.
Биографија
Станија Добројевиќ е родена на 17 март 1985 година во Вировитица, СР Хрватска, СФР Југославија. Нејзиниот татко, Драган, го загубил животот за време на војната во Хрватска во 1995 година. Мајката на Станија, Славица, со синот Сани и ќерката побегнала во Рума. По завршувањето на основното училиште во Рума, Станија дипломирала на економското училиште во Митровица „9 мај“. Потоа се запишала на Економскиот факултет на Универзитетот во Нови Сад. Како дел од програмата Ворк енд травел, Станија 2005 г. за време на студиите заминала во Америка, каде се вработила во казино во Атлантик Сити, а три години подоцна започнала да се занимава со манекенство во Мајами.
Учествувала во реалното шоу Сурвајвер Србија ВИП: Костарика 2012 година, каде што била дисквалификувана поради физички конфликт со македонската Плејбој зајачица Александра Наков. Во текот на 2013 година влегла во реалното шоу Фарма 4 каде го освоила второто место, зад Сулејман Хаљевац. Потоа во текот на 2015 год. влегла во реалното шоу Фарма 6 каде го освоила првото место и награда од 50.000 евра. Подоцна, по кратка медиумска пауза, 2018 година била во реалното шоу Задруга 2, каде го освоила третото место. Од 2021 година учествува во реалното шоу Задруга 5.
593
593 (Римски бројки) — година според општоприфатениот календар. Тоа била 593 година од новата ера, 593. од првиот милениум, 93. од VI век и четвртта од 590-тите.
Други календари
Истата година се среќава поинаку во календарите на различни народи и култури. Меѓу попознатите се вбројуваат: византискиот, асирскиот, еврејскиот, римскиот, кинескиот, будистичкиот и исламскиот.
Така, во византискиот календар, којшто времето го мери од создавањето на светот според Библијата, на 1 септември 5509 г. п.н.е. според продолжениот јулијански календар, истата трае во текот на 6101 и 6102 година. Според асирскиот календар, во којшто мерењето на времето започнува од 4750 г. п.н.е, кога се проценува дека бил изграден првиот храм во граот Асур, станува збор за 5343 година. Понатаму, во еврејскиот календар, којшто започнува на 1 септември 3760 г. п.н.е. според продолжениот јулијански календар или околу една година пред создавањето на светот според Евреите, годината се протега во текот на 4353 и 4354 еврејска година. Според календарот на Римјаните, којшто започнува од 753 г. п.н.е., кога браќата Ромул и Рем го основале градот Рим (познато и како Ab urbe condita), годината е избројана како 1346.
Во рамките на кинескиот календар, пак, постојат две поделени мислења за почетокот на броењето на годините: едни сметаат дека тоа е 61 година од владеењето на легендарниот Жолт цар или 2637 г. п.н.е.; додека други сметаат дека за почеток треба да се земе годината кога Жолтиот цар станал владетел, т.е. 2697 г. п.н.е. На тој начин, според првото гледиште, 593 година се протега во 3229 и 3230, додека според второто гледиште, годината трае во текот на 3289 и 3290 кинеска година. Будистичкиот календар започнува да го мери времето од 543 г. п.н.е., година во којашто се смета дека Буда достигнал состојба на нирвана, и годината ја брои како 1136. Според исламскиот календар, во којшто мерењето на времето започнува со 622 година, т.е. годината на пребегнувањето на пророкот Мухамед од Мека во Медина (позната и како хиџра), годината се протега во текот на 30 и 29 година пред хиџра.
Монти Пајтон
Монти Пајтон (Monty Python) — група британски комичари составена од Греам Чепмен, Џон Клиз, Тери Гилијам, Ерик Ајдл, Тери Џонс и Мајкл Палин. Групата се собира по повод снимањето на серијата Летечкиот циркус на Монти Пајтон, а заедно снимаат и четири долгометражни филмови, неколку музички албуми и низа театарски претстави.
Во 2005 година, според анкетата на списанието The Comedian's Comedian, тројца од членовите на Монти Пајтон биле изгласани меѓу 50те најголеми комичари на сите времиња од страна на нивните колеги. Палин се нашол на 30, Ајдл на 21, а Џон Клиз на второто место, веднаш зад Питер Кук.
Име
Името Монти Пајтон, односно Монти Питон било избрано зашто на членовите им звучело смешно. Монти е прекарот на легендарниот британски маршал од Втората светска војна, Бернард Монтгомери, а Пајтон (питон, името на змијата) е додадено само заради комичниот ефект.
Фелпке (општинска заедница)
Фелпке (Velpke) — општинска заедница во округот Хелмштет, во Долна Саксонија, Германија. Нејзиното седиште е во општината Фелпке.
Монти Пајтон
Почеток
Палин и Џонс се познавале уште од Оксфорд, а Клиз и Чепмен заедно го посетувале Кембриџ, па по пат на неколку нивни познанства групата се собира да снима емисија за Би-Би-Си.
Фелпке (општинска заедница)
Општинската заедница Фелпке се состои од следниве општини:
Монти Пајтон
Почеток
Серијата започнува со емитување во 1969 година и веднаш го привлекува вниманието на гледачите поради својот нестандарден хумор. Специфичноста на она што подоцна ќе биде наречено "Пајтон стил" се состои во создавањето на, на прв поглед, неповрзани и бесмислени скечеви кои неретко немале ниту крај, ниту карактеристичен почеток. Тоа било плод на необичниот начин на кој Пајтоновците работеле на своите скечеви: се групирале по двајца и потоа одлучувале што од она што го смислиле ќе влезе во емисијата. Според Клиз: "Ако некогаш премногу се заморувавме околу крајот на некој скеч - го остававме недовршен."
Исто така важен дел од емисијата се и надреалистичките анимации на Тери Гилијам кои до денес се визуелен печат врз нивната работа.
Во текот на емитирањето на серијата, групата го снима и долгометражниот филм А сега, нешто сосема различно (1971), колекција на нивните стари скечеви (повторно снимени за филмот) со додавање на оние кои претходно биле исфрлени.
Крај на серијата
Последната епизода (вкупно ги имало 45) емитирана е во 1974 година, кога и формално завршува Летечкиот циркус.
Подоцнежни проекти
Желбите на британската јавност "за уште Пајтонизам" доведуваат до ново обединување на групата за снимање на филмот Монти Пајтон и Светиот Грал (1975) кој ја обработува легендата за Кралот Артур и кој (според табелата на IMDB, по оцените на корисниците) е 52ри најдобар филм на сите времиња. Следува уште еден голем хит на Пајтоновците - Житието на Брајан според Монти Пајтон, филм за еден несуден пророк во времето на Исус.
Успехот продолжува и со Смислата на животот (1983) последниот голем проект на Пајтоновците.